May 08,2017
గణాంకాలే మార్కెట్లకు దిశానిర్ధేశం..
న్యూఢిల్లీ: ఈ వారం దేశీయ స్టాక్‌మార్కెట్లకు సూక్ష్మగణాంకాలు, ఫ్రెంచ్‌ ఎన్నికల వంటి పలు అంశాలు దిశానిర్ధేశం చేయనున్నాయి. ఫ్రాన్స్‌ అధ్యక్ష ఎన్నికల తుది దశ పోలింగ్‌ ఫలితాల నేపథ్యం, దీనికితోడు బ్లూచిప్‌ కంపెనీల ప్రోత్సాహకర ఫలితాలతో అంతర్జాతీయ మార్కెట్లలో కొత్త గరిష్టాలకు చేరాయి. ఈ నేపథ్యంలో దేశీ ప్రధాన సూచీలు గత వారం పుంజుకున్నాయి. అయితే శుక్రవారం నాటి మార్కెట్లో బ్యాంకింగ్‌, ఫార్మా షేర్లు భారీగా అమ్మకాలకు మొగ్గు చూపడంతో సెన్సెక్‌ 267 పాయింట్లు నష్టపోయి 29,850 వద్ద స్థిరపడింది. దీనికితోడు ఎన్‌ఎస్‌ఈ నిప్టీ 50 75 పాయింట్లకు కుంగి 9,285 వద్ద ముగిసింది. గత వారం చోటుచేసుకున్న పరిణామాల్లో బ్యాంకింగ్‌ ఆర్డినెన్స్‌కు ఆమోదం లభించడం మార్కెట్లకు కలిసోచ్చే అంశమని విశ్లేషకులు అభిప్రాయం వ్యక్తం చేస్తున్నారు. ఈ ఆర్డినెన్స్‌ రిజర్వు బ్యాంకు ఆఫ్‌ ఇండియాకు మరింత బలాన్ని ఇస్తుందని నిపుణులు పేర్కొంటున్నారు.
ఆర్థిక ఫలితాలు..
భారతీ ఎయిర్‌టెల్‌, హెచ్‌సీఎల్‌ టెక్నాలజీస్‌, భారతీ ఇన్‌ఫ్రాటెల్‌, నాలుగో త్రైమాసిక ఫలితాలు వెల్లడించ నున్నాయి. ఇదూ బాటలో హీరో మోటోకార్ప్‌, జీ ఎంటర్‌ టైన్‌మెంట్‌, తదితర కంపెనీల పనితీరు వెల్లడికానుంది. ఏషియన్‌ పెయింట్స్‌, తదితర కంపెనీల ఫలితాలు గురువారం ప్రకటించనున్నాయి. హైదరాబాద్‌ ఫార్మా దిగ్గజం డాక్టర్‌ రెడ్డీస్‌ శుక్రవారం నాలుగో త్రైమాసిక ఫలితాలు వెల్లడించనుంది. మరోవైపు ప్రభుత్వం మార్చి నెలకు పారిశ్రామికోత్పత్తి గణాంకాలను (ఐఐపీ) ఇదే రోజు ప్రకటించనుంది. రిటైల్‌ ధరల ద్రవ్యోల్బణ వివరాలు సైతం రానున్నాయి. దీనికితోడు ప్రభుత్వ రంగ సంస్థ హడ్కో సోమవారం పబ్లిక్‌ ఇష్యూకి రానుంది.
ఫ్రెంచ్‌ అధ్యక్ష ఎన్నికలు
అంతర్జాతీయంగా మార్కెట్లను ప్రభావితం చేసే అంశాలలో ఫ్రెంచ్‌ అధ్యక్ష ఎన్నికలు, యూఎస్‌ వ్యవసా యే తర ఉపాధి గణాంకాలు, బ్యాంక్‌ ఆఫ్‌ ఇంగ్లండ్‌ మాని టరీ పాలసీ తదితర అంశాలు ఉన్నట్టు తెలుస్తోంది. దీనికి తోడు అమెరికా ఫెడరల్‌ రిజర్వ్‌ క్లీవ్‌లాండ్‌ ప్రెసిడెంట్‌ లారె ట్టా ప్రసంగానికీ ప్రాధాన్యత ఉన్నట్లు నిపుణులు చెబుతు న్నారు. అమెరికా ఆర్థిక వద్ధి, ఫెడ్‌ మానిటరీ పాలసీ వంటి అంశా లపై లారెట్టా సోమవారం ప్రసంగించనున్నట్టు తెలుస్తోంది. ఇటీవల పతనబాటలో సాగుతున్న ముడి చము రు ధరలు, డాలరుతో మారకంలో రూపాయి కదలి కలు, ఎఫ్‌పీఐలు, డీఐఐల పెట్టుబడుల తీరు వంటి పలు అంశాలు సైతం దేశీ మార్కెట్లను ప్రభావితం చేయవచ్చునని నిపుణులు అభిప్రాయం వ్యక్తం చేస్తున్నారు.
మీ స్నేహితులకు రికమెండ్ చెయ్యండి